b'\n_START_ARTICLE_\nDan X (Stasi)\n_START_PARAGRAPH_\nDan X je v Stasijevi terminologiji ozna\xc4\x8deval dan, ko naj bi dr\xc5\xbeavno ali partijsko vodstvo razglasilo krizo, nato pa bi pripadniki Stasija zaprli politi\xc4\x8dno nevarne Vzhodno Nemce._NEWLINE_Uslu\xc5\xbebenci Stasija v 211 lokalnih uradih bi morali na ukaz odpreti do-tedaj zape\xc4\x8datene ovojnice, v katerih so bili seznami ljudi, ki jih je potreba nadzorovati, aretirati in zaprti; na podro\xc4\x8dju celotne Vzhodne Nem\xc4\x8dije naj bi tako zaprli 85.939 ljudi. Navodila so bila zelo natan\xc4\x8dna; za vsakega bodo\xc4\x8dega zapornika so imeli popolni seznam podatkov (kje \xc5\xbeivi, na\xc4\x8drt stanovanja, velikost,...). Ko bi jih aretirali (do 840 ljudi v dveh urah), bi jih prepeljali v zapore in posebna tabori\xc5\xa1\xc4\x8da; ko bi bila ta zapolnjena, bi zasegli in uporabili biv\xc5\xa1a koncentracijska tabori\xc5\xa1\xc4\x8da iz druge svetovne vojne, \xc5\xa1ole, bolni\xc5\xa1nice, po\xc4\x8ditni\xc5\xa1ke domove,..._NEWLINE_Celotna operacija je bila zelo natan\xc4\x8dno opredeljana, saj so predvideli, kaj lahko aretiranci prinesejo s seboj, kaj bodo imeli oble\xc4\x8deno, dolo\xc4\x8dene so bile oznake za hierarhijo zapornikov,...'